Уважаеми родители, 
[bookmark: _GoBack]Съгласно писмо на РУО изх № РУО1-9650/24.04.52018 г: В изпълнение на заповед № РД 09-4135/29.08.2017 г. на министъра на образованието и науката за определяне на Графика на дейностите по приемане на ученици в неспециализираните училища след основно образование за учебната 2018/2019 г. и заповед № РД 09-628/29.03.2018 г. на министъра на образованието и науката за организация на дейностите по приемане на ученици в VIII клас в неспециализираните училища по държавен план-прием за учебната 2018/2019 г. и писмо на МОН № 9105-112/30.03.2018 г. с вх. № РУО1-7634/30.03.2018 г. относно продължаване на обучението на ученици получили удостоверение за завършен VII клас в следващ клас след насочване от съответния регионален център за подкрепа на процеса на приобщаващото образование (РЦПППО), Ви уведомявам:
1. В изпълнение на Раздел XXXII от Приложение № 1 към заповед № РД 09-628/29.03.2018 г. на министъра на образованието и науката за организация на дейностите по приемане на ученици в VIII клас в неспециализираните училища по държавен план-прием за учебната 2018/2019 г. със заповед на Началника на РУО София-град е определена Комисия за насочване на ученици с хронични заболявания, с физически и сензорни увреждания, със специални образователни потребности по чл. 120, ал. 7 от Закона за предучилищното и училищното образование, от домове за деца, лишени от родителска грижа, и от центровете за настаняване от семеен тип и ученици, настанени в приемни семейства.
Информираме Ви, че Комисията приема документи на учениците по чл. 95, ал. 1 и ал. 2 от Наредба №10/01.09.2016 г. на МОН за организация на дейностите в училищното образование от 03.05.2018 г. до 21.05.2018 г., в присъствието на лекар-педиатър в Професионална гимназия по подемна, строителна и транспортна техника, гр. София, ул.„Марко Балабанов“ № 2 (площад „Възраждане“) за дните от 03.05.2018 до 18.05.2018 г. включително, а на 21.05.2018 г. в РУО – София-град, ул.“Антим I“, № 17, ет. IV, стая 406, както следва:
· понеделник, сряда, петък – от 14.00 часа до 18.00 часа;
· вторник, четвъртък – от 9.00 часа до 13.00 часа.
1. Учениците по чл. 95, ал. 1 и ал. 2 от Наредба №10/01.09.2016 г. на МОН за организация на дейностите в училищното образование подават следните документи – оригинал и едно копие:
· заявление с подредени желания;
· служебна бележка от училището, в което се обучават, удостоверяваща класа и срочните оценки за първия учебен срок, с изходящ номер на институцията;
· протокол от специализирана по профила на заболяването лекарска консултативна комисия с приложени лична амбулаторна карта, медицински изследвания, епикризи и консултации, документиращи заболяването, или решение на районна експертна лекарска консултативна комисия – за учениците с хронични заболявания, с физически и сензорни увреждания;
· служебна бележка, удостоверяваща настаняване в дома – за учениците от домове за отглеждане и възпитание на деца, лишени от родителска грижа;
· нотариално заверено копие от договор за настаняване на ученика в приемно семейство, съгласно чл. 27, ал. 5 от Закона за закрила на детето – за учениците, настанени в приемно семейство.
1. Редът за приемане на документите е:
· кандидатът представя медицинските документи на лекар-педиатър, включен в комисията;
· лекарят преглежда документацията и нанася на лекарското експертно решение /протокол от специализираната комисия/ номера на заболяването, съгласно Списъка на заболяванията и се подписва;
· с нанесен номер на заболяването, кандидатът получава два броя заявления (на място) и попълва желанията си;
· така оформените медицински документи, заедно със заявлението и със служебната бележка от училището се представят на комисията за вписване във входящия дневник.
            В изпълнение на Раздел XXXII от Приложение № 1 към заповед № РД 09-628/29.03.2018 г. на министъра на образованието и науката за организация на дейностите по приемане на ученици в VIII клас в неспециализираните училища по държавен план-прием за учебната 2018/2019 г. при подаване на документите учениците се явяват лично с документ за самоличност, придружени от родител или настойник.
            На 21.05.2018 г. /крайният срок за приемане на документи/, комисията ще работи до явяване на последния кандидат, независимо от предварителното определено време за работа.
            След 21.05.2018 г. документи не се приемат.
1. Учениците със СОП, които ще получат удостоверение за завършен VII клас могат да продължат обучението си в следващ клас след насочване от съответния регионален център за подкрепа на процеса на приобщаващото образование (РЦПППО) в училища по чл. 142, ал. 3, т. 1 от ЗПУО – профилирани гимназии и професионални гимназии, паралелки за профилирана подготовка в средните училища и в професионалните гимназии или в паралелки за професионална подготовка в обединените училища, в средните училища и в профилираните гимназии.
1. Ученици със СОП, които ще получат удостоверение за завършен VII клас подават до директора на Регионален център за подкрепа на процеса на приобщаващото образование (РЦПППО) по настоящ адрес на ученика документите по чл. 140, ал. 2 от Наредбата за пробщаващо образование от 03.05.2018 г. до 21.05.2018 г. включително, в РЦПППО – София-град, с адрес: гр. София, ул.„Владово“ № 1, както следва:
· заявление за насочване за обучение в профили или в специалности от професии;
· служебна бележка от училището, в което се обучава ученикът, удостоверяваща класа и срочните оценки за първия учебен срок;
· оригинал на медицинско свидетелство, издаден от общопрактикуващия лекар на ученика, за липса на противопоказания при кандидатстване по профил или по специалност от професия;
· всички документи, съдържащи информация за здравословното състояние и социалното положение на детето, документи, издадени от съда, както и други документи, които имат отношение към обучението и образованието на ученика;
· протокол от специализирана по профила на заболяването лекарска консултативна комисия и/или решение на териториална експертна лекарска комисия (ТЕЛК) и/или на Национална експертна лекарска комисия (НЕЛК) с приложена лична амбулаторна карта, съдържаща информация за проведени изследвания, консултации, епикризи и други, които удостоверяват заболяването.
1. РЦПППО чрез Регионален екип за подкрепа за личностно развитие на децата и чениците със СОП (РЕПЛРДУСОП) прави преценка на потребностите, личните интереси, мотивацията и възможностите на ученика за продължаване на обучението му в профил или в специалност от професия в изпълнение на чл. 142, ал. 1 от Наредбата за приобщаващо образование и чл. 9, ал. 1 от Правилника за устройството и дейността на РЦПППО.
Директорът на РЦПППО изпраща становището на РЕПЛРДУСОП в РУО – София-град към Комисията за насочване на ученици с хронични заболявания, с физически и сензорни увреждания, със специални образователни потребности по чл. 120, ал. 7 от Закона за предучилищното и училищното образование, от домове за деца, лишени от родителска грижа, и от центровете за настаняване от семеен тип и ученици, настанени в приемни семейства.
След насочване на учениците от Комисията, родителите следва в срок до 19.06.2018 г. до 15.00 часа да запишат учениците в училището, в което са насочени, като представят оригинално свидетелство за завършено основно образование/удостоверение за завършен VII клас.
Резултати от насочването ще бъдат изнесени в сградата на РУО – София-град, IV етаж, пред стая 412, след 14.06.2018 г.

